Revolusjonær organisasjon 17. november

17. november (også kjent som N17 eller 17N) var en marxistisk gresk terrororganisasjon. Det fulle navnet er Revolusjonær organisasjon 17. november (Gresk: Επαναστατική Οργάνωση 17 Νοέμβρη, Epanastatiki Organosi dekaefta Noemvri).

 Aksjoner 
N17 har gjort en rekke aksjoner fra 1975. Fram til 2002 hadde ingen medlemmer av gruppen blitt identifisert. Gruppen tok sitt navn etter datoen 17. november 1973 da et studentopprør fant sted i mot militærjuntaen og minst 20 studenter ble drept. Diktaturet ble støttet av USA som en del av anti-kommunist-kampanjen gjennom Truman-doktrinen.

Dette motiverte den nye gruppen til å velge en amerikansk embetsmann som sitt første offer. Gruppens første angrep skjedde i desember 1975 da CIAs sjef i Athen Richard Welch ble skutt ned utenfor sitt hjem. Gruppen begikk flere drap, som regel med ett .04 kaliber håndvåpen eller .38 kaliber pistol som de stjal etter drapet på en politimann i 1984. 

I begynnelsen ble operasjonene rettet mot greske og amerikanske embetsmenn, men i løpet av 1980 og 1990-tallet ble operasjonene utvidet til bombeangrep og EU-mål. Gruppen var også i mot Tyrkia og NATO, men selv om det første målet var en amerikansk embetsmann var de fleste av de 103 angrepenes mål i løpet av 27 år rettet mot høyreorienterte greske politikere og selskaper. Totalt var 19 angrep rettet mot amerikanske mål, mens 9 var rettet mot tyrkiske mål. Deres «signatur» var at de ofte angrep ansikt til ansikt, de brukte bomber og raketter i over 55 tilfeller. Første gang var da de angrep en gresk politibuss hvor en ble drept og 14 såret. Andre ofre omfattet blant annet sersjant George Tsantes jr., lederen for JUSMAGG (Joint United States Military Aid Group to Greece) som ble skutt 15. november 1983 sammen med sin sjåfør, en av hans etterfølgere kaptein William Nordeen ble drept av en bilbombe 28. juni 1988. Sersjant i luftforsvaret Ronald O. Strong ble drept av en bilbombe 12. mars 1991 i en protest mot gulfkrigen.

Gruppen har annonsert at de vil fjerne amerikanske baser fra Hellas, tyrkisk militært personell fra Kypros og kutte båndene til NATO og Den europeiske union

29. juni 2002 ble Savvas Xeros arrestert etter et mislykket bombeangrep. Dette førte til et gjennombrudd som avslørte to tilfluktssteder og arrestasjonen av ytterligere seks mistenkte, blant annet to brødre av Xeros. Gruppens leder, Alexandros Giotopoulos, ble arrestert 17. juli på øya Leipsi. 5. september samme år overga Dimitris Koufodinas, lederen for oppdragene, seg til myndighetene. Totalt ble 19 personer dømt for til sammen 2500 punkter relatert til gruppens aktiviteter. Ingen av sakene fra før 1984 kunne behandles fordi sakene var foreldet etter 20 år.

Rettssaken mot de mistenkte startet i Athen 3. mars 2003 med aktor Christos Lambrou. 8. desember ble Alexandros Giotopoulos, Dimitris Koufodinas og 13 andre funnet skyldig, fire andre ble frifunnet grunnet beviset stilling.

 Straff 
17. desember 2003 ble de idømt følgende straffer.
 Navn Straff Rolle Alexandros Giotopoulos  21 livstidsdommer Gruppens leder Dimitris Koufodinas  13 livstidsdommer  Gruppens leder for operasjoner Christodoulos Xeros  ti livstidsdommer  Savvas Xeros  seks livstidsdommer  Vassilis Tzortzatos  fire livstidsdommer  Iraklis Kostaris  en livstidsdom  
De resterende ni fikk mindre dommer.

Forsvarsadvokater og menneskerettighetsgrupper har kritisert måten rettssaken ble gjort i en spesialdomstol hvor verken tv eller kamera var tillatt. Deres tilhengere tror dette var for at det skulle være lettere å få alle dømt. Mange av de tiltalte, og da spesielt Alexandros Giotopoulos, nektet å ha noe med saken å gjøre før sluttfasen av rettssaken. Ifølge Giotopoulos ble han presentert som den sterke lederen for terrororganisasjonen. Dimitris Koufodinas tilsto derimot og tok fullt politisk ansvar for gruppens handlinger. Han fortalte om en løst organisert organisasjon med en flat struktur. Alle avgjørelser ble gjort etter diskusjon og gjort med enstemmighet.

17. september 2004 startet de en sultestreik mot de harde forholdene og isolat i Koryadallos fengsel.

 Oversikt over viktige November 17-aksjoner 

 Dato Sted Aksjon Bemerkninger 12. desember 1975  Psykhiko, AthenDrepte CIAs stasjonssjef Richard Welch ble drept utenfor sitt hjem  12. desember 1976   Henrettelse av Evangelos Mallios, en politimann som ble sparket etter tortur av fanger. 16. januar 1980  Pangrati, Athen  Drepte lederen for opprørspolitiet (MAT) Pantelis Petrou og hans sjåfør Sotiris Stamoulis  15. november 1980  Kifissias Avenue i Psykhiko, Athen  Drepte lederen for JUSMAGG (Joint United States Military Aid Group to Greece), den amerikanske marinekapteinen George Tsante og hans sjåfør Nikos Veloutsos.  3. august 1984  Hellenikon  Et mislykket angrep på JUSMAGG (Joint United States Military Aid Group to Greece) offiseren Robert Judd nær den amerikanske luftbasen i Hellenikon. 21. februar 1985  Kolonaki, Athen Forleggeren Nikos Momferatos for dagsavisen Apogevmatini og hans sjåfør Panayiotis Roussetis blir drept.  26. november 1985  Berlin  Politimannen Nikos Georgakopoulos blir drept av en bombe nær en MATbuss nær Hilton hotell, Athen, Athen 2 andre politimenn blir skadet. 8. april 1986  Kolonaki, Athen Industrimagnaten Dimitris Angelopoulos, styreleder for Halivourgiki Steel Company og venn av statsminister Andreas Papandreou ble drept idet han forlot sitt hjem. 5. oktober 1986   Bombeangrep på skattekontorer  4. februar 1986   Drepte nervekirurg Zacharias Kapsalakis Han var leder for et privat legesenter og drapet var en prostest på leger som "utnyttet" pasientene. 24. april 1987   Bombeangrep på en buss fra det amerikanske luftforsvaret, 16 soldater og sjåføren blir skadd.  10. august 1987  Kavouri, Athen En fjernkontrollert bombe skader 11 amerikanske soldater på en buss.  21. januar 1988  Den amerikanske embetsmannen George Karos ble forsøkt drept.  1. mars 1988   Kifissias Avenue i Filothei, Athen Drepte industrimagnaten Alexandros Athanasiades-Bodosakis  28. juni 1988  Kifissia, Athen Drepte den amerikanske forsvarsattachén Wiliam Nordeen med en bombe på hans bil  15. august 1988  Vyronas, AathenAngrep på politistasjonen i Vyronas. Uten skytevåpen bandt de flere politimenn og dro med fra stedet med våpen og ammunisjon. 10. januar 1989  Zografou, AthenAktor Constantine Androulidakis blir forsøkt drept, han blir skadet i beina og dør en måned senere av skadene. 8. mai 1989  Filothei, Athen Tidligere minister for offentlig ro Giorgos Petsos blir skadd av en bombe.  26. september 1989  Talsmann for partiet Nytt demokrati (Gresk:Νέα Δημοκρατία, Nea Dhimokratia) Pavlos Bakoyiannis ble drept. Han var partileder Constantine Mitsotakis svigersønn og den første aktive politikeren som ble drept. 25. desember 1989  Larissa  Panservernmissiler og ammunisjon blir stjålet fra Sykourio militærleir i Larissa  15. mai 1990  AthenBazookaer er stjålet fra Athen krigsmuseum. 20. november 1990 Ekali3 raketter blir skutt mot den pansrede limousinen til forretningsmannen Vardis Vardinoyiannis, han kommer unna uskadd. 13. mars 1991 GlyfadaEn fjernstyrt bombe dreper sersjant Ronald Stewart fra den amerikanske hærenDrapet var en protest i mot gulfkrigen. 16. juli 1991  Paleo PsykhikoTyrkias Chargé d'affaires Deniz Bölükbaşı blir skadd av en bilbombe. 7. september 1991  PangratiTyrkias assisterende presseattaché blir drept i sin egen bil. 14. juli 1992 AthenFinansminster Ioannis Palaiokrassas unnslipper uskadd da limousinen hans blir angrepet av raketter. Athanasios Axarliantil, en tilfeldig forbipasserende ble drept i angrepet. 21. desember 1992 Nytt demokratis fungerende partileder Eleftherios Papadimitriou blir skutt, men han overlever. 24. januar 1994 Kolonaki, AthenDen tidligere lederen Eleftherios Papadimitriou for Hellas sentralbank blir drept utenfor sitt kontor. 4. juli 1994 Palio Faliron, AthenDen tyrkiske diplomaten Ömer Haluk Sipahioğlu blir skutt og drept. 15. mars 1995  AthenTv-studioet til Mega TV blir angrepet under kveldsnyhetene, det blir store skader, men ingen blir drept i angrepet.15. februar 1996  AthenDen amerikanske ambassaden blir angrepet med bombekaster. 25. mai 1997  PireusRederen Costas Peratikos blir drept.  17. mai 1999  AthenDen tyske ambassadørens bolig blir angrepet av raketter som hevn for NATOs bombing i Jugoslavia. 17. mai 2000 Filothei, Athen Den britiske forsvarsattachén Stephen Saunders blir drept i sin bil. 29. juni 2002  En bombe går av i hendene til Savvas Xeros, dette starter en oppfølging av November 17s medlemmer.

 Referanser 

Se også
 Revolusjonær Kamp

Eksterne lenker
 Terrorismfiles info om 17N (engelsk)
 Dommedag for N17 – Kathimerini, Athens (engelsk)

Kategori:Hellas' historie
Kategori:Terrorisme